# Bibliotek

### Fra Wikipedia, den frie encyklopedi

  Se også Bibliotek (andre betydninger)

Ski bibliotek i Akershus
Biblioteket i St Florian

Bibliotek er en institusjon som har som oppgave å oppbevare, katalogisere og låne ut bøker og andre medieformer, samt svare på spørsmål og veilede sine brukere (referansetjenester). Et bibliotek kan også være en en bygning eller et rom der det oppbevares bøker.

Bibliotek av ulike typer kan sies å ha et felles overordna mål: Ved å stille til disposisjon alle typer materiale skal biblioteka arbeide for å dekke de behov for kunnskap og informasjon som fins i samfunnet, både innen utdanning, forskning, arbeids- og næringsliv og hos det enkelte mennesket.

De aller fleste bibliotek legger i dag vekt på å ha gode IKT-tilbud, med god Internettilgang, stadig flere med trådløst breibånd for publikum, og med egne hjemmesider - virtuelle bibliotek - med mediekatalogen på internett og diverse andre tjenester, bl.a. digitaliserte samlinger.

Sjøl om biblioteka har ulikt innhold og retter seg mot forskjellige målgrupper på ulikt nivå, så finner en mange likhetstrekk mellom bibliotektypene, og det foregår et utstrakt samarbeid mellom dem. Denne vanlige inndelinga av bibliotek (i Norge bestemmes først og fremst av formålet med virksomheten eller hvilke oppgaver biblioteket har i samfunnet):

### [rediger] Nasjonalbibliotek

Nasjonalbibliotek eies av staten. Et nasjonalbibliotek vil typisk være «Nasjonens hukommelse», og ha som formål å samle inn, bevare og formidle hele mengden av informasjon som skapes og distribueres i landet. De fleste nasjonalbibliotek har også oppgaver i forhold til å overvåke og samle informasjon skapt i andre land som berører ens eget land, såkalt itineraria. Nasjonalbiblioteket i Norge samler all informasjon uavhengig av medietyper.

### [rediger] Folkebibliotek

Folkebibliotek eies og drives av kommunene. De skal ha et tilbud til alle mennesker og dekke alle fagområder og aldersgrupper. Formålet er å arbeide for opplysning, utdanning og annen kulturell virksomhet. Fylkesbibliotek er i Norge regionale støtteinstitusjoner for folke- og skolebiblioteka i sine fylker.

### [rediger] Fag- og forskningsbibliotek

Fag- og forskningsbibliotek er avdelinger ved offentlige eller private institusjoner. Den største gruppa er høgskole- og universitetsbiblioteka, men de finnes også ved forskningsinstitutt, i forvaltningen og i bedrifter. Den primære oppgaven er å betjene de institusjonene de tilhører, men de inngår samtidig i det nasjonale biblioteknettverket og bidrar dermed til å gjøre mest mulig litteratur tilgjengelig for alle.

### [rediger] Skolebibliotek

Skolebibliotek eies og drives av de enkelte skolene. De skal tjene skolens formål og derfor ha en pedagogisk innretning. De skal dekke de behova elevene og lærerne har for litteratur og informasjon.

## [rediger] Noen kjente bibliotek

- Bergen Offentlige Bibliotek
- Biblioteket i Alexandria, Egypt
- Deichmanske bibliotek, Oslo
- Kungliga biblioteket, Sverige
- Det kongelige bibliotek, Danmark
- British Library, Storbritannia
- Library of Congress, U.S.A.
- Biblioteque nationale de Paris, Frankrike

## [rediger] Bruk av bibliotek

Mange potensielle bibliotekbrukere vet ikke hvordan de effektivt kan gjøre bruk av ressursene som biblioteket tilbyr. Dette har ført til et stadig sterkere fokus på brukeropplæring. Et sentralt begrep i denne forbindelse er informasjonskompetanse.

Bibliotekenes nye hverdag og tilpassingen til den digitale hverdagen kalles ofte Bibliotek 2.0.

## [rediger] Se også

- Bibliotekar

## [rediger] Eksterne lenker

- Nasjonalbibioteket
- Deichmanske bibliotek i Oslo
- Det nye biblioteket i Alexandria (på engelsk)
- Historiske fotografier fra noen norske bibliotek
- Søk blant Biblioteksentralens bøker

Hentet fra «http://no.wikipedia.org../../../b/i/b/Bibliotek.html»

Kategorier: Biblioteker | Bygninger | Kultur

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- العربية
- Беларуская
- Български
- Dansk
- Deutsch
- Ελληνικά
- English
- Español
- Esperanto
- فارسی
- Français
- 한국어
- Hrvatski
- Bahasa Indonesia
- Italiano
- עברית
- Kurdî / كوردي
- Latina
- Magyar
- Nederlands
- 日本語
- Norsk (nynorsk)
- Polski
- Português
- Română
- Русский
- Simple English
- Српски / Srpski
- Suomi
- Svenska
- Tagalog
- ไทย
- Tiếng Việt
- Türkçe
- Українська
- ייִדיש
- 中文